b"\n_START_ARTICLE_\nHulubi\xc8\x9b\xc4\x83 aurie\n_START_SECTION_\nConfuzii\n_START_PARAGRAPH_\nHulubi\xc8\x9ba este u\xc8\x99or de recunoscut datorit culorii pe care o au lamelele \xc8\x99i carnea p\xc4\x83l\xc4\x83riei sub cuticul\xc4\x83. La o privire superficial\xc4\x83, ar putea fi confundat\xc4\x83 \xc3\xaentre altele cu soiurile comestibile Russula decipiens, Russula decolorans, Russula flava, Russula integra, Russula mustelina,  Russula paludosa, Russula rosea sin. Russula lepida, Russula rosacea, Russula vesca (se decoloreaz\xc4\x83 cu sulfat de fier portocaliu-ro\xc8\x99u)  sau Russula xerampelina. _NEWLINE_Dar de asemenea soiul poate fi confundat cu specii iute sau otr\xc4\x83vitoare ca Russula emetica (cea mai toxic\xc4\x83), Russula luteotacta, Russula mesospora sin. Russula intermedia, Russula persicina, Russula pseudointegra, Russula rhodopus, Russula rubra,  respectiv Russula sanguinea._NEWLINE_Russula.badia sin. Russula friesii este necomestibil\xc4\x83 din cauza mirosului (miroase ca o cutie de \xc8\x9big\xc4\x83ri dup\xc4\x83 cedru), dar \xc8\x99i gustul este nepl\xc4\x83cut.\n_START_SECTION_\nValorificare\n_START_PARAGRAPH_\nHulubi\xc8\x9ba este, pricinuit c\xc3\xa2rnii foarte dense \xc8\x99i compacte, pentru unii, o ciuperc\xc4\x83 excelent\xc4\x83 pentru consum, pentru al\xc8\x9bii, din cauza lipsirii unui miros accentuat, mai pu\xc8\x9bin. Ea poate fi m\xc3\xa2ncat\xc4\x83 cel mai bine t\xc3\xa2n\xc4\x83r\xc4\x83, t\xc4\x83iat\xc4\x83 fin \xc8\x99i crud\xc4\x83 \xc3\xaentr-o salat\xc4\x83 cu maionez\xc4\x83, hrean, verde\xc8\x9buri sau cu hrean \xc8\x99i fri\xc8\x99c\xc4\x83 precum pe mod ardelean, fript\xc4\x83, cu cepe, boia ardei, sm\xc3\xa2nt\xc3\xa2n\xc4\x83 \xc8\x99i p\xc4\x83trunjel tocat. Buretele poate fi preg\xc4\x83tit de asemenea la gr\xc4\x83tar cu unt \xe2\x80\x9e\xc3\xa0 la ma\xc3\xaetre d'h\xc3\xb4tel\xe2\x80\x9d. Uscat, singur nu este de mare valoare, dar el poate fi amestecat cu al\xc8\x9bi bure\xc8\x9bi de p\xc4\x83dure."